کولت. آذ خالق آرتیستی موبیل احمد اوون گؤرکملی آکتیور، رئژیسسور شمسی بدلبیلی حاقدا یازیسینی تقدیم ائدیر.
...شمسی بدل بیلی قدر آذربایجاندا بدیعی نوانسلاری دویان، ایش پروسسینین یؤنومونو بیلن رئژیسسور یوخ ایدی و بو گونده ده یوخدور.
موسیقیلی کومدییا ژانرینین مورککبلیگی اوندان عبارتدیر کی، بورادا دیالوگون داوامی موسیقی، موسیقین ایسه داوامی دیالوگدور. شمسی بدلبیلی موسیقینی حساسلیقلا حس ائدن رئژیسسور کیمی بو آردیجیللیغی یوکسک پروفسیوناللیقلا ایزلهیهرک یادا قالان تاماشالار حاضیرلامیشدی.
منیم خاطریمده شمسی بدل بیلی گؤزل زؤوقلو، معاصر گئییملی، اینتلکتوال، ساده داورانیشلی اینسان کیمی قالیب. اونون هر حرکتی، ساچلارینی تومارلاماسی، حتی سیگارت چکمهسی بئله، بیزلره نمونه ایدی.
...من موسیقیلی کومدییا تئاترینا ۱۹۶۱-جی ایلده گلدیم و اؤز آکتیورلوق کاریئراما باش روللاردان باشلادیم. بیر نئچه تاماشادان سونرا شمسی بدل بیلی منی اؤز اوتاغینا چاغیردی و تکلیف ائتدی: «موبیل، اوغلوم، ایندی سن گنجسن، انرژی و قتیتله دولوسان، لاکین باش قهرهمانلارین سهنه اؤمرو ۱۰-۱۵ ایلدهن چوخ اولمور، چونکی اینسان ظاهرهن دییشیر. سنین ایسه سسین گؤزلدیر و من سنین سهنه حیاتینین اوزون سورمهسینی آرزولاییرام. من سنه اؤز آمپلوانی دییشهرک «سادلؤوه-قهرهمان» اولماغی مصلحت گؤرورهم».
لاکین منی، حقیقتا، آکتیو قوه و اؤز شخصی ایستعدادیمی گئنیش میقیاسلارا چاتدیرماق آرزوسو بوروموشدو، صحنهده یالنیز باش روللاری یاراتماق و ایفا ائتمک ایستییردیم. من اوزاق گؤرهن رئژیسسورون تکلیفیندن مدنی صورتده ایمتینا ائتدیم.
ایللر کئچدی، واسیف آدیگؤزلوو تئاترا «ننهمین شاهلیق قوشو» گؤزل موسیقیلی کومدییاسینی تقدیم ائتدی. شمسی بدل بیلی نؤوبتی دفعه منی اؤز یانینا چاغیردی و دئدی: «جسارت - منیم سنه بیر نئچه ایل اول دئدییم، ائله همین «سادلؤوح قهرهماندیر». بو، خاراکتئریک اوبرازدیر. ایفا ائت و راضی قالاجاقسان.
بو دفعه من راضیلاشاراق اوغورلا ایفا ائتدیم. و بو گون من تالعییمه میننتدارام کی، او، منی شمسی بدل بیلی ایله گؤروشدوروب. اونون مصلحتینه قولاق آساراق، من اؤز سسیمی قورویوب صحنهده یاشاماغا داوام ائدیرهم.
...آسوده واختلاریمدا من تئاتردا لؤوههلرده ائسکیزلر چکهرک واختیمی کئچیریردیم. آنجاق بویا و قلهملرله دئییل، عادیجه سهنه قریمی ایله.
بیر گون آکتیورلار و بیزیم قریمچی شمسی بدل بیلییه شیکایت ائتدیلر کی، «قریمیمیز گونبگون آزالیر، رنگلر قاریشیر و بونلار هامیسی موبیلین هوققالاریدیر».
البته کی، شمسی بدل بیلی منی اؤز اوتاغینا چاغیردی و بو دلیلیگی ایضاح ائتمییمی خواهیش ائتدی. من دئدیم کی، شکیل چکیرم و بو دا منیم خوشوما گلیر. شمسی بدل بیلی، البته کی، اینانمادی و درحال اونا تمیز کاغیذ و قریم گتیرمیی طلب ائتدی. سونرا او امر تونو ایله دئدی: «سنه ۱۵ دقیقه واخت وئریرم. منیم پورترئتیمی چک. اگر چامسان - سنین دوشونجهسیز ایلهنجهلرینی باغیشلایاجاغام، چاتماسان ایسه - تحمتله سنی تئاتردا ایشدهن اوزاقلاشدیراجاغام».
من درهال چکمهیه باشلادیم و دئییلن واخمدا ایشیمی بیتیردیم. اؤز تصویری اولان ورقی الینه آلاراق او، دقتله و سانکی اونو تقدیم ائدرک گؤزدن کئچیرتدی. بوندان سونرا او، شکلین آشاغی کونجونده «اصلی» سؤزلرینی یازدی.
من چوخ ممنون قالدیم و اؤز مؤلف منلییمده موتاثر اولموشدوم، عینی زاماندا، خوشبخت ایدیم، لاکین یالنیز ایشدن آزاد اولونمادیغیما گؤره دئییل، هرچند مثلاًین بو طرفی ده منی دوشوندوروردو. بو سئوینج منه عزیز اولان اینسانین پورترئتینی خاطرهلردن دئییل، ایانی اولاراق، اونون مودریک سیماسینین جیزگیلرینی، آغ ساچینی گؤرهرک چکدییمدن ایرلی گلیردی.
باخ، بئلهجه، حؤرمتلی شمسی بدل بیلینی تصویر ائتمک منه نسیب اولموشدو. او، پورترئتی چرچیوهده، حاضر وضعیتده تقدیم ائتمییمی خواهیش ائتدی و اونو اؤز ائوینین ان گؤرونن یئرینده آساجاغینا سؤز وئردی. لاکین شکلی من آرتیق اونا دئییل، اوغلو فرهاد بدل بیلییه چاتدیردیم و او، بو گوندک اونو اؤز رکتور اوتاغیندا قورویوب ساخلاییر.
منبع: رحیمبیلی. «اینجصنعتده کئچن عؤمور» کیتابیندان. باکی، ۲۰۰۴
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab